ფამ ჰანი

ფამ ჰანი (დ. 6 ოქტომბერი, 2004), ცნობილი როგორც ჰანი (კორ. 하니) — ავსტრალიელი მომღერალი, რომელიც მოღვაწეობს სამხრეთ კორეაში. 2022 წლის ივლისში შედგა მისი დებიუტი, როგორც სამხრეთ კორეული გოგონათა ჯგუფ NewJeans-ის წევრი, ჩამწერი ლეიბლის ADOR-ის ეგიდით.

ადრეული ცხოვრება
ფამ ჰანი, რომლის ვიეტნამური სახელია ფამ ნგოკ ჰანი (Phạm Ngọc Hân), დაიბადა 2004 წლის 6 ოქტომბერს მელბურნში, ავსტრალიაში, ვიეტნამელი მშობლების ოჯახში. 

კარიერა
 2019–2021: დებიუტამდე 
2019 წელს მან დაიწყო გამოსვლები მშობლიურ ქალაქში, როგორც საცეკვაო ჯგუფ Aemina Dance Crew-ის წევრი, რომელიც სპეციალიზებული იყო K-pop ჯგუფების ქორეოგრაფიის ქავერების შესრულებაში. ის გადავიდა სეულში, რათა დაეწყო თავისი ტრეინინგის პერიოდი, ისე რომ კორეული ენა არ იცოდა. 2021 წლის ივლისში, ჰანიმ გამოჩენდა BTS-ის მუსიკალურ ვიდეოში "Permission to Dance", ჯგუფის წევრ მინჯისთან ერთად.

დებიუტი NewJeans-თან და დავა ლეიბელთან
2022 წლის 1 ივლისს, ADOR-მა სოციალურ მედიაში სამი ანიმაციური ვიდეოს გამოქვეყნებით დააანონსა თავისი პირველი გოგონათა ჯგუფის, NewJeans-ის დაარსება, სადაც ნაჩვენები იყო რიცხვები "22", "7" და "22", რამაც გააჩინა ვარაუდი, რომ კონტენტი 22 ივლისს გამოვიდოდა. ჰანის დებიუტი ჯგუფის წევრად შედგა სიურპრიზის სახით გამოშვებული სინგლით "Attention" 2022 წლის 22 ივლისს, ყოველგვარი წინასწარი პრომოუშენის ან ჯგუფის შემადგენლობის შესახებ ინფორმაციის გარეშე. დებიუტის შემდეგ, NewJeans-ის მიერ გამოშვებული ორ სიმღერაში, "Hype Boy" და "OMG", ჰანი თანაავტორია ტექსტისა.

 შრომის კომიტეტის ჩვენება 
2024 წლის 15 ოქტომბერს ჰანიმ ჩვენება მისცა სამხრეთ კორეის ეროვნული ასამბლეის შრომის კომიტეტს Hybe Corporation-თან დაკავშირებული გამოცდილების შესახებ. კომიტეტი განიხილავდა, უნდა გავრცელდეს თუ არა შრომითი უფლებები კონტრაქტით აყვანილ არტისტებზე. ჰანი იხსენებდა, რომ სხვა ჯგუფის მენეჯერმა მოახდინა მისი იზოლაცია, და სხვა შემთხვევებს, რომლებიც, სავარაუდოდ, მაღალი რანგის აღმასრულებლებს შორის დაპირისპირების შედეგი იყო. ჰანიმ და Ador-ის აღმასრულებელმა დირექტორმა, ჯუ იონგ კიმმა, პასუხი გასცეს კომიტეტის კითხვებს ბულინგისა და დავის გადაწყვეტის შესახებ. მოსმენაზე ჰანიმ მადლიერება გამოხატა ავსტრალიის საელჩოს დახმარებისთვის და გამოთქვა შეშფოთება კორეული ენის არცოდნის გამო. საქმე მოგვიანებით სამთავრობო ორგანომ შეწყვიტა, იმ მოტივით, რომ K-pop ჯგუფის წევრები არ კლასიფიცირდებიან როგორც მუშები და მათ არ აქვთ შრომითი უფლებების მიღების საფუძველი.

სხვა აქტივობები
2022 წლის ოქტომბერში Gucci-მ გამოაცხადა, რომ ჰანი მათი ერთ-ერთი ბრენდის ამბასადორი გახდა. 2023 წელს, ის პირველად გამოჩნდა Gucci Horsebit 1955 ჩანთის კამპანიაში ჰალი ბეილისთან და ჯულია გარნერთან ერთად, ხოლო მომდევნო წელს იგი აირჩიეს ერთადერთ მოდელად მისი გლობალური კამპანიისთვის, რომელიც შეიმუშავა Gucci-ს კრეატიულმა დირექტორმა საბატო დე სარნომ.

2023 წლის თებერვალში ჰანი გახდა Armani Beauty-ის გლობალური ამბასადორი. ის მონაწილეობდა ამ ბრენდის ორი კამპანიაში: Power Fabric+ Foundation-ისთვის და Lip Maestro Satin-ის პომადისთვის. იმავე თვეს, Gucci-მ ჰანი გლობალურ ამბასადორად დაასახელა. მომდევნო წელს კი ის Gucci Beauty-ის გლობალური ელჩი გახდა.

2023 წლის აგვისტოში ჰანი გამოჩნდა Elle's D Edition-ის გარეკანზე, Chaumet-თან თანამშრომლობით. 2024 წლის თებერვალში, ის გამოჩნდა W Korea-ს გარეკანზე, რომელიც ჰიროში ფუჯივარამ გადაიღო. მან კვლავ ითანამშრომლა Chaumet-თან 2024 წლის მარტში Marie Claire Korea-ს ციფრული გამოცემის გარეკანისთვის. იმავე თვეს, ჰანი გახდა UGG-ის გლობალური ამბასადორი.

სქოლიო
"NewJeans' Hanni calls for better treatment of artists in Korean parliament"
"Exclusive: Gucci Signs on NewJeans' Hanni as Ambassador"
하니, <엘르>D에디션 커버 공개 #ELLE_D에디션
"K-Pop Star Testifies in South Korean Parliament About Bullying at Work". Archived
"NewJeans Member Hanni Named UGG's New Global Brand Ambassador"

კატეგორია:დაბადებული 2004
კატეგორია:დაბადებული 6 ოქტომბერი
კატეგორია:სამხრეთკორეელი მომღერლები
კატეგორია:ცოცხალი ადამიანები